Paslaptinga žmogžudystė Manhatane
Paslaptinga žmogžudystė Manhatane (angl. Manhattan Murder Mystery) – 1993 m. Woody Allen filmas, kuriame jis atliko ir pagrindinį vaidmenį. Alenas vaidino vidutinio amžiaus knygų leidėją Larry Liptoną. Jo žmona (vaid. Diane Keaton) susidomi kaimynės mirtimi ir ima traukti savo vyrą į jos pačios inicijuotą mirties tyrimą. Kriminalinė linija tėra pretekstas atskleisti senstančių viduriniosios klasės niujorkiečių tarpusavio santykius. Šiuo filmu Alenas grįžta prie savo 8-o deš. kurtų komedijų.